The Spy Who Came in from the Cold
<s>The Spy Who Came in from the Cold () je špijunski roman britanskog književnika Johna le Carréa, originalno objavljen 1963. godine.</s><s>Bio je treći Le Carréov roman, odnosno treći roman iz ciklusa o britanskim obavještajcima gdje se kao zajednički lik pojavljuje George Smiley.</s><s>Radnja je, pak, inspirirana stvarnim slučajem zapadnonjemačkog obavještajca i sovjetskog dvostrukog agenta Heinza Felfea.</s><s>Protagonist romana je Alec Leamas, britanski obavještajac zadužen za borbu protiv istočnonjemačke obavještajne službe, koji iz tadašnjeg Zapadnog Berlina  prelazi u Istočni Berlin u društvu svoje djevojke, idealističke britanske komunistice kao navodni prebjeg; Leamasova prava misija je, pak, da kao britansku "krticu" lažno optuži Hans-Dietera Mundta, šefa istočnonjemačke tajne službe.</s>

<s>The Spy Who Came in from the Cold je nakon objavljivanja izazvao veliku pažnju ne samo zato što je le Carré, kao bivši obavještajac, dao izuzetano realističan i autentičan prikaz rada tadašnjih obavještajnih službi, nego i zbog toga što je u njemu prikazao da se zapadne službe u borbi protiv istočnih koriste obmanama, manipulacijama uz istu onakvu bezobzirnost i potpuni nedostatak morala kao i njihovi protivnici, dovodeći tako u pitanje ideale demokracije i ljudskih prava koje su navodno štitile u Hladnom ratu.</s><s>Takvom dojmu je značajno pridonio i izuzetno mračan i pesimističan kraj.</s><s>Iako je zbog toga dobio niz zamjerki, The Spy je također dobio brojne pohvale, a danas se često navodi kao jedan od najboljih špijunskih romana svih vremena.</s>

<s>Godine 1965. je snimljen istoimeni film sa Richardom Burtonom u glavnoj ulozi.</s>

<s>Izvori</s>

<s>Vanjske veze
Le Carré describes how he came to write the book u  The Guardian  (April 2013)</s>

<s>Romani 1963.</s><s>Špijunski romani
Britanska književnost
Authority control 2</s>

